เกี่ยวกับร้าน DECK 1: 
อยู่ใกล้สะพานนวรัฐ อีกฝังหนึ่งของตัวเมืองเชียงใหม่ เปิดมาเป็น 10 ปีแล้วครับ แต่ก่อนเป็นของ Riverside แต่เปลี่ยนเจ้าของแล้ว โรงแรมด้านหน้าร้านก็เป็นของเจ้าของเดียวกัน จอดรถได้ที่โรงแรมครับ

การตกแต่งของร้าน:
ตกแต่งร้านสมัยใหม่ 

อาหารจานเด็ด: Sea bass with mango salsa 

ราคาเฉลี่ย: 150-200 บาท

วิจารณ์อาหาร:
Sea bass with mango salsa (300 บาท) รสชาติดีครับ ปลากระพงทอดได้หนังกรอบ เนื้อนุ่มด้านใน วางอยู่บนมันฝรั่งบดแสนอร่อย ทานกับ mango salsa รสชาติออกเปรี้ยวหน่อย อร่อยดีครับ 

Moroccan chicken (200 บาท) รสชาติไม่เหมือนอะไรที่ผมทานที่โมรอคโค หวานเหมือนไก่เม็ดมะม่วงมากกว่า คูชคูชอร่อยใช้ได้ครับ

มีค่าเปิดขวด 200 บาท

คะแนนตามหัวข้อ:
<บรรยากาศ> 9/10 บรรยากาศดีครับ ริมน้ำปิง แต่ใกล้เที่ยงก็ร้อนหน้าดู
<รสชาติอาหาร> 7/10 ปลาใช้ได้ครับ แต่ไก่นี่ไม่ชอบครับ
<บริการ> 9/10 บริการดีมากครับ
<ความคุ้มค่า> 6/10 ราคาสูงที่สุดในบริเวณนี้ครับ รสชาติยัง 50:50 ครับ

ข้อสรุป: บรรยากาศดีมาก แต่รสชาติอาหารยัง 50:50 ครับ

สามดาว สำหรับบรรยากาศที่ดีของร้านครับ

หมายเหตุ:
การวิจารณ์นี้เป็นความเห็นส่วนตัวครับ คนเราชอบไม่เหมืิอนกัน ถ้าวิจารณ์ไม่ถูกใจก็โปรดให้อภัยนะครับ คิดว่าเป็นความเห็นหนึ่งนะครับ จะได้ชนะคู่แข่งได้ เพราะเดี๋ยวนี้ร้านอาหารเยอะมากๆครับ เอาใจช่วยครับ
